بما انه اول موضوع اليه فراح ابدي بقصة قبل ايام صارت ويايه : جنت اني و اصدقائي اسمهم المايسترو وماروكو وطعميه و طويلا فوك داخلين محاضره تبولجي وره مخلصت احنه خمستنه متنا جوع كلنا خلي نروح للكافتريا مال اداب (طبعا اني بالجامعه المستنصرية) لأن مسوين بالجديد صاج دجاج فرحنه واشتريتنا ءوحنا وناكل كلتلهم هاي خوش صاجه طيبه حتى الليه كالوا صحيح سالتهم عاد هاي جم دجاجه ذبحوا علمود يسوون هاي الليه كالوا انته شكاعد تحجي هاي الليه مال غنم وطعميه ايدتني كالت اي هاي مال دجاج لان الدجاج بي شويه ليه صغيرونه فتراهنت اني وطويلا انروح على ابو الشوايه ونسأله ورحتله كدام الطلاب وسألته كتله يا ولد هاي الليه مال دجاج لو غنم جان الولد صفن ءبوجهي وفتح عيونه وحلكه وضل ساكت خمس ثواني وحجه كلي انت طالب هنا اني سكتت عاد السؤال فطويلا كاله اي طالب ... الولد اتخبل وكلش ضاج كال وين اكو دجاجه بيه ليه انته من كل عقلك تحجي فاصدقائي كلهم كاموا يضحكون وغير الصدك حتى اني ... المهم عفنا ورحنا للسنتر مالتنا عاد هناك ءنفضحت فضيحه ماروكو شكو واحد ووحده كالتله والمصيبه جم واحد يكول اي صحيح الدجاجه بيه ليه صغيره بنهايه ذيله وكاموا يحششون عليه واحد يكول اي صدك الدجاج بي ليه والطلي بي ريش.... طبعا طلعت من صدك قصة تعبت اتمنى تعجبكم ولو شويه بس ترى اني لحد هسه اكول الدجاج بي ليه.